నేను కొండముచ్చులతో, రాతి బల్లి పిల్లలతో, నొపెరా-బోలతో,
దూతతో, సెల్కీతో, ఇంకా పెద్ద విలన్ అయిన మన ముత్తాతతో పోరాడాను.
అయినా కూడా ఎలక్ట్రిక్ టూల్స్ ని వాడే అవకాశం నాకు ఇవ్వవా?
అదేమన్నా అర్థవంతంగా ఉందా?
అలా చేయడం వలన నీ భద్రత గురించి ఆలోచించేంత అధికారం నాకు కూడా ఉందని అనిపిస్తుంది.
క్షమించేసేయ్, పాన్.
నీ బాధ నాకు అర్థమైంది, పాండోరా.
ఎన్నో సాహసాలు చేసిన ఘనత నాది,
అయినా కానీ ఒక కత్తి విసిరేంత స్వాతంత్ర్యం కూడా నాకు లేదు.
చేతులు అవసరం లేని, అలాగే గురి పెట్టాల్సిన అవసరం లేని
పని ఏదైనా చేయి అని
అన్నాను అంతే.
లేదంటే, అల్లకల్లోలం చేసేస్తావు.
రస్. నీ దగ్గర టార్చ్ లైట్ ఉందా?
ఇక్కడ చాలా చీకటిగా ఉంది. నాకు వాల్ట్ కనిపించట్లేదు.
ఇటు చూడండి.
ఏం కనిపించింది? ఆసక్తికరమైనది ఏమైనా కనిపించిందా?
గోడలను తీగలు కమ్మేశాయి.
ఎర్ర ముళ్లు కనిపిస్తున్నాయా?
కనిపిస్తాయి. వాటితో పాటు…
ఒక్క నిమిషం, ఏంటది?
ఆజ్టెక్ హారం
హలో?
చూడు, ఇక్కడ ఎవరూ లేరు. ఉన్నా, వీళ్లెవరీకి ప్రాణాలు లేవు కదా.
అదే కదా నా భయం కూడా.
నువ్వు చూసింది దీన్నేనా, రస్?
హా. ఎవరది?
ఆయన ఆలెక్స్ నాన్న, అపోలో. మీ తాతయ్య.
ఇంకా వేరేవి కూడా ఉన్నాయి. చూడండి.
అతను అపోలో కవల సోదరుడు, ఆర్టెమిస్. మిగతా వాళ్లు ఎవరో నాకు తెలీదు.
ఆయన ఆలెక్స్ తాతయ్య, జెర్కీస్.
ఈమె కొర్నీలియస్ కూతురు, ఫ్రేయా. పాపం ఆ అమ్మాయి.
ఈయన ఎవరో మీ అందరికీ బాగా తెలుసు.
వాల్ట్.
కొర్నీలియస్ జ్ఞాపకంలో దీన్ని చూసినప్పుడే అర్థమైంది, గుర్తుంచుకుంటే మంచిది అని.
ఇదేనా ఆఖరి కళాఖండం? బౌలింగ్ బాల్?
దాని మీద ఉన్న సొట్టలని చూడండి.
మిస్ అయింది ఈ హవర్ గ్లాసే.
అవును. మనం తిరిగి తిరిగి ఇక్కడికే వచ్చాం. మన మజిలీ ముగింపుకు వచ్చేసింది.
అయ్యయ్యో. లిండా, వద్దు!
లిండా! ఆగు!
అయ్యయ్యో. లిండా.
అయితే, కొర్నీలియస్ పెట్టెని సంపాదించేశాడు అన్నమాట,
కానీ అతను హవర్ గ్లాసును తాకగానే లిండాలా రాయిలా మారిపోయాడు.
కానీ ఆలెక్స్ హవర్ గ్లాసును తాకలేదు కదా, అయినా కానీ అతను రాయిలా మారిపోయాడు.
లాజికల్ గా నాకేమనిపిస్తోంది అంటే, ఎవరైనా కళాఖండాన్ని తాకితే,
వారికి శాపం తగులుతుంది, కానీ దాన్ని దొంగిలిస్తే, వారి కుటుంబం మొత్తానికి శాపం తగులుతుంది.
అందుకే, తీగలు మనల్ని ఈ కళాఖండాల దగ్గరికి చేరుస్తున్నాయి.
కొర్నీలియస్ వల్ల కలిగిన శాపాన్ని అంతం చేయాలని.
తీగ మనల్ని పెట్టె దాకా తీసుకువచ్చింది, కానీ మనం పెట్టెని తాకలేమా? నాకంతా అయోమయంగా ఉంది.
మనం ఏదో మిస్ అవుతున్నాం.
యురేకా. చిత్రలిపులు.
వీటి అర్థం ఏంటో మనం తెలుసుకోవాలి.
"అమోఘమైన శక్తి కోసం రెండు ముక్కలను ఏకం చేయాలి.
మూడవ ముక్క, శక్తివంతమైన కవచం."
మూడవ ముక్కనా?
ఇది నీకు ఎక్కడిది?
ఆలెక్స్ కి, అతని పుస్తకం కోసం రీసెర్చ్ చేయడంలో సాయపడుతున్నా.
అలాగా.
స్కై, నా ఆఫీసులోకి వస్తావా? నీతో ఒక నిమిషం మాట్లాడాలి.
తప్పకుండా. నీ వెనుకే వస్తున్నా.
"మూడవ ముక్క"? ఎవరికైనా మూడవ ముక్క కనిపించిందా?
ఆ ముసలి పీనుగే ఎక్కడైనా దాచాడేమో. సముద్రపు దొంగగా మనం నేర్చుకోవాల్సిన మొదటి విషయం,
"నిధులన్నింటినీ ఒకేచోట దాచకూడదు."
కొర్నీలియస్ కి దాచే సమయం లేదనుకుంటా.
హవర్ గ్లాసును తాకగానే రాయిలా మారిపోయినట్టున్నాడు.
బహుశా అది రస్ కి ప్రాణమైన ఆ పజుల్ బాక్స్ లాంటిదే ఏమో.
నాకేమీ అది ప్రాణం కాదు.
నీకు అదంటే చచ్చేంత ఇష్టం.
వీలు ఉంటే దాన్ని పెళ్లి కూడా…
అయ్యయ్యో! నేను రాయిలా మారిపోతున్నానా?
-లేదు, విచిత్రంగా మనకి మంచే జరిగింది. -హేయ్.
నీ గురించి నాకు ఆందోళనగా ఉంది, స్కై.
కొన్ని నెలల క్రిందటే, ఇక్కడ ఉద్యోగం చేయడానికి నువ్వు సిద్ధంగా ఉన్నట్టు అనిపించింది,
కానీ ఇప్పుడు నువ్వు ఆలెక్స్ పుస్తకం మీద పని చేస్తున్నావా?
జార్జియా, నిన్ను కాంటాక్ట్ చేయనందుకు సారీ.
మ్యూజియంలో నీకు చాలా పెద్ద పదవి ఇద్దామనుకున్నా.
నీకు ఆసక్తి లేకపోతే, చెప్పేయ్.
నాకు చాలా ఆసక్తి ఉంది.
పిల్లలతో తీరిక కుదరట్లేదు, పైగా ఆలెక్స్ పుస్తకాన్ని చాలా త్వరగా పూర్తి చేసేయాల్సిన పరిస్థితి, అందుకనే…
అందుకనే అందరమూ కలిసి పని చేస్తున్నాం, కానీ మా పని అయిపోవచ్చేసింది.
సరే, బంగారం. ఈలోపు దేని గురించి అయినా మాట్లాడాలనుకుంటే,
నన్ను సంప్రదించు.
థ్యాంక్యూ. అంతా సర్దుకుంటుందిలే.
త్వరలోనే నిన్ను కాంటాక్ట్ చేస్తా.
నాకు పూల హారం లభించలేదు, కానీ ఒక పెట్టె వెనుక ఇది కనిపించింది.
కొర్నీలియస్ జ్ఞాపకంలోని మ్యాప్ ఇది. పెట్టె లొకేషన్ కి సంబంధించిన మ్యాప్ అన్నమాట.
మనం ఆ హారం ఎక్కడ ఉందో కనిపెట్టాలి.
అన్ని చోట్లా వెతికాం. కానీ అది కనిపించలేదు.
జర్నల్స్ లో కూడా దాని ప్రస్తావన లేదు.
ఒక్క నిమిషం. నాకు ఇప్పుడే ఒకటి గుర్తొచ్చింది.
అందరూ ఇక్కడే ఉండండి.
వెన్నులో వణుకు పుట్టించేవి భయంకరమైన కథల సమాహారం
"భయంకరమైన కథల సమాహారమా"? పాండోరా, ఇవన్నీ నీకు ఎక్కడివి?
నాకు ఎనిమిదేళ్లప్పటి నుండి వీటికి సబ్ స్క్రిప్షన్ ఉంది. ఏం పర్వాలేదని నాన్న అన్నాడు.
అనే ఉంటాడులే.
ఇదుగోండి. "యూకటాన్ అడవిలోని 'బ్రూహా'."
'బ్రూహా' అంటే స్పానిష్ భాషలో మంత్రగత్తె అని అర్థం.
ఆ విషయం అందరికీ తెలుసులే.
-ఇలా ఇవ్వు, చదువుతా. -చదవాల్సిన పని లేదు. ఈ బొమ్మని చూడు.
పెట్టెలో ఉండింది ఇదే.
పెట్టె ఆఖరి కళాఖండం అని అనుకుంటున్నాం కనుక, మీరు ఈ ఖాళీ సమయాన్ని ఆనందంగా గడపండి.
నిజానికి, మీరు నాకొక సాయం చేసి పెట్టాలి.
ఇది శిల అయిపోయిందని తెలుసు… కానీ మీరు…
దాన్ని మేము కంటికి రెప్పలా చూసుకుంటాం.
సరే మరి, పిల్లలు. మార్జీ వేచి చూస్తోంది, రండి.
స్కై, ఒక విషయం అడగాలి, మనం రవాణా చేస్తోన్న ఈ కళాఖండాలు,
కొంపదీసి అక్రమమైనవి కాదు కదా?
మన స్నేహం ఈనాటిది కాదు కాబట్టి, నీకు నిజం చెప్పేస్తాను.
ఈ కళాఖండాలు…
ఎలా చెప్పాలో అర్థం కావట్లేదు… కానీ అవన్నీ శాపగ్రస్తమైనవి.
కానీ అక్రమమైనవి కాదు కదా? హమ్మయ్య! బతికించావు.
శాపాల సంగతి మనం చూసుకోగలం. కానీ ఎఫ్.బి.ఐ వాళ్లతో మనం పడలేమబ్బా.
నిజంగానా? నీకేమీ పిచ్చిగా అనిపించట్లేదా?
మొదట్లో నేను కూడా నమ్మలేకపోయాను, పైగా మా కుటుంబంలో వాళ్లు చెప్పిన మాటే అది.
నా స్నేహితులు నాకు ఏదైనా చెప్పినప్పుడు, నేను నమ్మేస్తాను.
అంతే.
అర్థం చేసుకున్నందుకు థ్యాంక్స్.
నీకు ముందే చెప్పుండాల్సింది, చెప్పనందుకు సారీ.
అర్థమైందిలే. నీ కుటుంబాన్ని కాపాడుకొనే పనిలో ఉన్నావు నువ్వు.
కానీ, స్కై, నువ్వు నా కుటుంబానివి, నిన్ను నేను కాపాడుకోవాలి కదా.
ఈసారి గీసే పెయింటింగ్ ని నేను రినైసెన్స్ స్టయిల్ లో గీస్తాను.
కమ్మరి పని కూడా చేయాలని ఆసక్తిగా ఉంది.
నీకు అన్ని హాబీలు ఏర్పరచుకోవడానికి ఎక్కువ సమయమేమీ ఉండదు, లారీ.
ఈ కుటుంబానికి అప్పుడప్పుడూ మన సహాయం అవసరం అవుతూ ఉంటుంది.
స్టాన్, నువ్వు వాస్తవాలను అర్థం చేసుకోవాలి.
వాళ్లు ఆ చెత్త శాపాన్ని అంతం చేసి, ఆలెక్స్ శిల నుండి మనిషి రూపంలోకి వచ్చేశాక,
ఇక్కడికి ఎవరూ రారు.
మనకి నచ్చినా, నచ్చకపోయినా, అంతటితో మన పని అయిపోతుంది.
కానీ నాకు అది నచ్చని విషయం.
నా జీవితానికి ఓ అర్థం, పరమార్థం ఉండాలి. ఎవరికీ పనికిరాని ఈ జీవితం ఎందుకు?
-నీళ్లు పెట్టుకున్నాం, ఆహారం పెట్టుకున్నాం… -హైకింగ్ మ్యాప్ కూడా.
షాపులో ఉండే వ్యక్తి, ఇక్కడి గైడ్స్ ఈ మార్గంలో పని చేయడానికి రారని చెప్పాడు,
అడవుల్లో ఉండే మంత్రగత్తె అంటే వాళ్లకి భయమట.
అయితే మన పాటికి మనమే వెళ్లాలి అన్నమాట.
సూపరో సూపర్.
ఆ వాసన చూశారా? అది పువ్వు వాసన. ప్లుమేరియా?
హారంలో ఉన్న పువ్వు ఇదే అనుకుంటా.
అవి ఇంకా చాలా ఉన్నాయి?
"హాన్సల్ అండ్ గ్రెటెల్" సినిమాలోలా ఈ దారి మనల్ని ఖచ్చితంగా చాక్లెట్స్ ఇంటికి తీసుకెళ్తుంది
ఆ కథలోనే కదా, ఆ ఇద్దరూ ఒక మంత్రగత్తె చిక్కి, ఆమె చేత చావు అంచుల దాకా వెళ్లేది?
హా, కానీ చాక్లెట్స్ ఉంటాయి కదా.
ముందుకు వెళ్లడానికి దారి లేదే.
ఇప్పుడేం చేద్దాం, అమ్మా?
నేను లోపలికి వెళ్లి చూస్తా.
నా సిగ్నల్ వచ్చే దాకా ఇక్కడే ఉండండి, సరేనా?
-ఇది చాలా అందంగా ఉంది. -వావ్.
చాక్లెట్స్ ఏమైనా కనిపించాయా?
చాక్లెట్స్ ఉండాలి కదా.
ఆ పని చేయవద్దు!
నమస్తే, ప్రయాణికులారా. నా పేరు ఆన్యా.
మీరు… మీరెవరో నాకు తెలుసు.
చిరునవ్వుతో పలకరిస్తాను కాబట్టి
నేనెవరో తెలుసు అని చాలా మంది అనుకుంటూ ఉంటారు.
మీకు ఆకలిగా ఉండి ఉంటుంది. తిందాం రండి.
కొర్నీలియస్ జ్ఞాపకంలో మనం చూసిన ఆర్కియాలజిస్ట్ తనే.
-తను మంత్రగతెన్నా? -జ్ఞాపకంలో ఉన్న వ్యక్తిలానే ఉంది,
కానీ అది జరిగి 100 ఏళ్లయింది.
అంతా ఓకేనా?
రండి తిందాం.
నా కూతురు దాహ్లియా కోసం కాస్త ఎక్కువే చేశాను. కానీ తను కాస్త ఆలస్యంగా వస్తుంది.
మీరు, మీ కూతురు చాలా కాలం నుండి ఇక్కడ ఉంటున్నారా?
మెక్సికోలో చాలా కాలం నుండే ఉంటున్నాం.
మొదట్లో మేము దేశమంతా బాగా తిరిగాం,
కానీ చాలా ఏళ్ల నుండి ఈ యూకటాన్ అడవుల్లోనే ఉంటున్నాం.
ఆన్యా, మీ హారం చాలా బాగుంది. ఎక్కడిది అది?
అది చాలా పెద్ద కథలే.
మీ అదృష్టం ఏంటంటే, ఆ పెద్ద కథ చెప్పడానికి నా దగ్గర చాలా సమయమే ఉంది.
ఒకానొకప్పుడు, నేను ఆర్కియాలజీ విద్యార్థిని,
ఆజ్టెక్ కళాఖండాల మీద నాకు ప్రత్యేక ఆసక్తి ఉండేది.
ఆ రోజుల్లో ప్రాచీన నాగరికతలకు సంబంధించిన సమాచారం అంతగా అందుబాటులో ఉండేది కాదు.
ఆ రోజుల్లో అంటే ఎప్పుడు?
చాలా కాలం క్రితం. మధ్యలో అడ్డు తగలవద్దు.
నా క్లాసులో నేనొక్కదాన్నే అమ్మాయిని.
నా రీసెర్చ్ కి నిధులు అందించడానికి ఎవరూ ముందుకు రాలేదు,
ఇంతలో ఒకరోజు ఒక మిస్టరీ కలెక్టర్ నాకు పరిచయమయ్యాడు.
అతను కొర్నీలియస్! మా ముత్తాతకి ముత్తాత ఆయన.
ఏంటి?
మీరు కొర్నీలియస్ వాండర్హూవెన్ వంశస్థులా?
హా, కానీ ఆయన అంటే మాకు పరమ అసహ్యం.
ఆ రాక్షసుడి వల్లే మాకు శాపం తగిలింది.
ఇంకా, మీరు తనని ఓ కళాఖండం, అదే పెట్టె దగ్గరికి తీసుకెళ్లారు కదా, దాని వల్ల కూడా.
ట్లాతొవాని డిఫెన్స్? అది మీ దగ్గర ఉందా?
ఆ పెట్టె ఏమైపోయిందా అని చాలా ఏళ్లు కంగారుపడిపోయాను.
దాని గురింవి మీరేమైనా చెప్పగలరా?
నా ఆర్కియాలజీ కెరీర్ ని ఎలాగైనా బూస్ట్ చేసుకోవాలని, కొర్నీలియస్ ని పెట్టె దగ్గరికి
చేరుస్తానని చెప్పాను.
కానీ మెక్సికోకి వెళ్లేటప్పుడు
నేను ఎందుకు అలా చేశానా అని బాధపడ్డా.
ట్లాతొవాని డిఫెన్స్ రక్షణ ఉంటే,
నన్ను ఎవరూ ఏమీ చేయలేరు.
నా ఆశయాలకు అపజయం అనేదే ఉండదు!
ట్లాతొవాని డిఫెన్స్, గొప్ప గొప్ప నాయకులకు ఓటమి కలగకుండా కాపాడుతుంది.
కానీ కొర్నీలియస్, దేన్ని అయితే నివారించాలని అనుకుంటున్నాడో, అది తనకి ఎదురవ్వడమే న్యాయమని అనిపించింది.
దాన్ని అతను ఉపయోగించకుండా చేయాలని అనిపించింది, కానీ అదెలా చేయాలి?
దాన్ని దక్కించుకోవాలని చాలా కసితో ఉన్నాడు అతను.
అదృష్టవశాత్తూ, పెట్టె యొక్క శక్తి మూడవ ముక్క అయిన కవచ పరికరం ఉంటేనే
పని చేస్తుందని, నా రీసెర్చ్ ద్వారా తెలుసుకున్నాను.
కానీ కొర్నీలియస్ కి ఆ విషయం తెలీదు.
ఫ్యూజ్ పోయినట్టుంది, పెట్టండి!
కొర్నీలియస్ నుండి మాత్రమే కాకుండా, ట్లాతొవాని డిఫెన్స్ శక్తిని తమ స్వార్థానికి వాడుకోవాలని చూసే
వ్యక్తుల నుండి, దాన్ని కాపాడాలని నా జీవిత లక్ష్యంగా పెట్టుకున్నాను.
అందుకని అడవిలోకి వచ్చేశాను,
అక్కడే నాకు ఈ హారానికి జీవ శక్తి ఉందని తెలిసింది.
అందుకే, నేను ఇంకా ప్రాణాలతో ఉన్నాను.
హారం మీకు అమరత్వాన్ని ఇచ్చిందా?
అది నాకు తెలీదు, కానీ ఇది నాకు ఏ హానీ జరగకుండా చూసుకుంది.
హవర్ గ్లాసును తాకడానికి మనకి కావాల్సింది అదే.
ఆన్యా, మాతో రండి, మనం కలిసి శాపాన్ని అంతం చేయవచ్చు. దయచేసి కాదనకండి.
లేకపోతే, తర్వాత రస్, పాండోరాలు కూడా రాయిలా మారిపోతారు.
రాయా? తప్పకుండా, నేను వచ్చి సాయపడతాను.
కుటుంబాలు విడిపోకూడదు.
మంచి మాట చెప్పారు. థ్యాంక్యూ. మా విమానం అడవి బయటనే పార్క్ చేసి ఉంది.
ఇప్పుడు కాదులే. చీకటి పడిపోయింది కదా.
కాసేపు పడుకోండి, మనం ఉదయం బయలుదేరుదాం.
అంత చీకటేం పడలేదే. సూర్యుడు ఉన్నాడు కదా.
ఈపాటికి దాహ్లియా వచ్చేసి ఉంటుంది.
నేను మిమ్మల్ని రేపు ఉదయం తనకి పరిచయం చేస్తాను. తను మీకు బాగా నచ్చేస్తుంది.
మనం ఏదోకటి చేయాలి. రాత్రంతా ఇక్కడే ఉండాలంటే కష్టం కదా.
చెప్పాలంటే అదోలా ఉంది కానీ, తను ఏమరపాటులో ఉన్నప్పుడు తన హారాన్ని దొంగిలించేద్దామా?
అప్పుడు మనకి, కొర్నీలియస్ కి తేడా ఏముంది!
ఆన్యాకి సమయం కావాలంటే, మనం తనకి ఆ సమయం ఇవ్వాలి.
-ఓయ్! రస్, మేల్కొనే ఉన్నావా? -హా.
నాకు ఎవరివో మాటలు వినిపిస్తున్నాయి. నీకూ వినిపిస్తున్నాయా?
ఆన్యా కానీ, తన కూతురు కానీ అయ్యుంటారు.
ఏం జరుగుతుందో నేను చూడాలి.
ఆగు, నేను కూడా వస్తాను.
రస్, విను. అవిగో మాటలు.
మాట్లాడేది ఆన్యానే. చూశావా? ఇక వెళ్దాం పద.
ఆగు. తను ఎవరితోనో మాట్లాడుతోంది. అదెవరో నాకు తెలియాలి.
బంగారం, నువ్వు ఒంటరిగా ఉంటే నేను చూడలేను.
హా, నాకు అర్థమైంది.
నీకు కొత్తవాళ్లంటే జంకు అని నాకు తెలుసు,
కానీ ఈ పిల్లలు మంచి వాళ్లు.
-ఆ అమ్మాయిని చూస్తే నువ్వే గుర్తొస్తావు. -సారీ. అలర్జీ అబ్బా.
ఇంకాస్త ఉంటే దొరికిపోయి ఉండేవాళ్లం. ఇక వెళ్దాం పద.
నిద్ర పట్టడం లేదా?
అవును. జెట్ ల్యాగ్ వల్ల.
నా గార్డెన్ చూద్దురు కానీ రండి. ఈ రాత్రి వేళ మూన్ ఫ్లవర్స్ అదిరిపోతున్నాయి.
పర్లేదులెండి, మేము వెళ్లి…
రండి, త్వరగానే చూసి వచ్చేయవచ్చు. అలాంటి అద్భుతాన్ని ఇంతకు ముందెన్నడూ మీరు చూసి ఉండరు.
చాలా బాగున్నాయి, కానీ మాకు నిద్ర వచ్చేస్తోంది.
వద్దు!
అయ్య బాబోయ్…
"హాన్సల్ అండ్ గ్రెటెల్" ఉదాహరణని కూడా నీకు చెప్పా కదా?
పిల్లలూ?
పాండోరా? రస్? ఎక్కడ ఉన్నారు?
రస్? పాండోరా? రస్?
ఆన్యా? నువ్వేనా?
నువ్వు ఆన్యా కూతురివి అయ్యుండాలి. దాహ్లియానే, కదా?
హాయ్. నా పేరు స్కై, నా పిల్లల కోసం వెతుకుతున్నాను.
స్కై. నిద్ర పోకుండా ఏం చేస్తున్నారు మీరు?
నా పిల్లలు ఎక్కడ?
వాళ్లు నా మూన్ ఫ్లవర్స్ ని చూడటానికి వెళ్లారు.
త్వరలోనే వచ్చేస్తారులే. ఇక్కడికి జనాలు వస్తే నాకు చాలా హాయిగా ఉంటుంది.
ఆన్యా, ఆటలకు ఇది సమయం కాదు.
నేనేమీ ఆటలు ఆడటం లేదు.
మీ కుటుంబం వల్లే శాపం తగిలి నా జీవితం నాశనమైపోయింది.
కనీసం మాతో కొంత కాలం అయినా ఉండలేరా?
ఆ శాపానికి, రస్, పాండోరాలకి ఏ సంబంధమూ లేదు.
కొర్నీలియస్ చేసిన పని మాకెవరికీ నచ్చలేదు.
మనిద్దరిదీ ఒక పక్షమే.
రస్, విను. అవి అమ్మ మాటలు.
నా పిల్లలు ఎక్కడ ఉన్నారో చెప్పండి!
అమ్మా! ఇక్కడ ఉన్నాం! అమ్మా!
ట్లాతొవాని డిఫెన్స్ నుండి ఈ లోకాన్ని కాపాడటానికి నా జీవితాన్నంతా త్యాగం చేశాను,
దానికి ప్రతిఫలింగా నాకు ఏం దక్కిందో తెలుసా?
నేను, దాహ్లియా ఒక అడవి నుండి ఇంకో అడవికి దొంగచాటుగా పారిపోవలసి వస్తూ ఉండేది,
ఎందుకంటే, జనాలకు నేనంటే భయం. నన్ను మంత్రగత్తె అని అనేవారు.
అలా ఉండగా ఒక రోజు నిద్ర లేచి చూసేసరికి
దాహ్లియా అలా… అలా మారిపోయి ఉండింది.
అందుకు నేను చాలా చింతిస్తున్నాను, ఆన్యా.
ఇలా నా పిల్లలకే జరిగి ఉంటే, నేను ఏమైపోయేదాన్నో నాకే తెలీదు.
ఆ పెట్టెని దొంగిలించడం వల్ల నీ కుటుంబానికి, అలాగే నా కుటుంబానికి
శాపం తగిలింది.
ఆ శాపాన్ని మనం అంతం చేయవచ్చు, అందుకు మనం…
ఇన్ని కష్టాలు అనుభవించాక కూడా నన్ను దొంగ అని అనడానికి మీకెంత ధైర్యం?
-అమ్మా! -కుటుంబమంతా ఒకే చోట ఉండి పండగ చేసుకోండి.
మేము చెప్పకుండా వచ్చినందుకు సారీ.
అయ్యో, నా బంగరు కొండలు,
ఇవన్నీ మీరు అనుభవించాల్సి వస్తున్నందుకు బాధగా ఉంది.
మనం ఏదొక విధంగా బయటపడతాం. ఆ నమ్మకం నాకు ఉంది.
ఇది ఏ మాత్రం ఆమోదయోగ్యమైన విషయం కాదు.
శాపాన్ని తొలగించాలని మనం చాలా కష్టపడి ఇంత దాకా వచ్చాం, ఇప్పుడు మనం విఫలమవ్వకూడదు.
ఆన్యా! ఆన్యా!
బాబోయ్, వీళ్లు నా గార్డెన్ ని నాశనం చేస్తున్నారు.
నేనేదో వాళ్లని చెరసాలలో బంధించేసినట్టు ఫీల్ అయిపోతున్నారు.
ఇది స్వర్గం.
కొర్నీలియస్ వాండర్హూవెన్ కుటుంబానికి ఇది చాలా ఎక్కువ.
త్వరలోనే వాళ్లు శాంతిస్తారులే,
అప్పుడు మీ ముగ్గురు ప్రాణ స్నేహితులు అయిపోతారు.
అది నాకు తెలుసు అంతే.
అయ్యయ్యో నా ప్లుమేరియాలని పీకొద్దు.
నువ్వు ఇంకొక్క ప్లుమేరియాని పీకితే, అయిపోతావు.
ఆన్యా, దయచేసి మమ్మల్ని బయటపడేయి.
లేదు, కొర్నీలియస్ వాండర్హూవెన్ కుటుంబాన్ని ఊరికే వదిలిపెట్టను.
నాకు న్యాయం కావాలి.
మీరు పెద్ద హీరో అని ఫిల్ అయిపోతున్నారేమో, కానీ మీరు హీరో కాదు.
కొర్నీలియస్ దగ్గరికి ఆ పెట్టె రావడానికి కారణం మీరే,
అది మాత్రం నాకు ఖచ్చితంగా తెలుసు.
నీకేమీ తెలీదు, పాపా.
అప్పుడు నేను కుర్రదాన్ని. ఆ తప్పుకు నేను ఇంకా అనుభవిస్తున్నాను.
కానీ ఇప్పుడు మీరు ఇంకో తప్పు చేస్తున్నారు!
ఆ కాలంలో కొర్నీలియస్ బారి నుండి ఈ ప్రపంచాన్ని కాపాడారు, ఒప్పుకుంటా.
కానీ ఇప్పుడు అతను లేడు.
మేము ఆ పెట్టెని మా నాన్నని కాపాడుకోవడానికి తప్ప ఇక వేరే ఏ పనికీ ఉపయోగించం.
మీ కూతురులాగే, ఆయన కూడా ఏ తప్పూ చేయలేదు.
మీరు మమ్మల్ని ఇక్కడ బంధిస్తే, అప్పుడు మీరు విలనే అవుతారు.
అప్పుడు మీ నుండి ఈ ప్రపంచాన్ని ఎవరు కాపాడతారు?
నన్ను అలా చూడకు.
కొర్నీలియస్ ని శిక్షించాలనే నేను అలా చేశా.
అతని కుటుంబానికి కూడా శాపం తగులుతుందని నాకు తెలీదు.
ఇలా జరుగుతుందని నాకు ముందే తెలిసి ఉంటే, ఈ హారాన్ని నేను నా దగ్గర ఉంచుకొనేదాన్నే కాదు.
నువ్వే లేనప్పుడు ఇంత కాలం నేను బతికి లాభం ఏంటి?
తీసుకో.
మీరు ఇవ్వాల్సిన పని లేదు… మీరు కూడా మాతో రావచ్చు.
నాకు ఇది ఇప్పుడు అక్కర్లేదు. నువ్వు అన్నది నిజమే.
కొర్నీలియస్ కి మరీ ఎక్కువ శక్తి రాకుండా చేయాలనే అనుకున్నా,
కానీ నేనే చెడ్డదానిగా మారిపోయా.
నువ్వు మీ నాన్నని కాపాడాక,
ట్లాతొవాని డిఫెన్స్ ని తప్పనిసరిగా నాశనం చేసేయ్.
ఆ పని మీరన్నా చేయండి లేదా, అది ఎవరికి చెందిందో, వారికైనా ఇచ్చి నాశనం చేయమని అడగండి.
ఆన్యా, థ్యాంక్యూ.
అమావాస్యని మనకి అనుకూలంగా వాడుకుందాం.
మీరిద్దరూ సిద్ధమవ్వమని ఆలెక్స్ కి చెప్పండి. నేను వెళ్లి హవర్ గ్లాసును తీసుకొస్తా.
అలాగే.
నీళ్లు పోసేశా. ఇప్పుడు కానుకలని వేయి.
నాన్నా?
నాన్న ఎక్కడ?
నాన్న ఈపాటికి వచ్చి ఉండాలి. ఏదో జరిగింది.
సబ్ టైటిళ్లను అనువదించినది: రాంప్రసాద్